Pieter Jelles Troelstra

Pieter Jelles TROELSTRA (naskiĝis la  en Leeuwarden, mortis la  en Hago) estis nederlanda advokato, ĵurnalisto, frislingva poeto kaj politikisto. En 1894, li kunfondis la Socialdemokratan Laboristan Partion.

 Vivo 
Troelstra plenkreskis en la frisa Stiens. De 1882 ĝis 1888 li studis juron ĉe la Regna Universitato de Groningen. Post la studado, Troelstra interesiĝis pri socialismo.

En 1893, Troelstra transloĝiĝis al Amsterdamo, kaj fondis la Socialdemokratan Laboristan Partion kun dek unu aliaj eksmembroj de Socialdemokrata Ligo. En 1897, li estis elektita kiel membro de la Dua Ĉambro de nederlanda parlamento. Troelstra estis fervora kontraŭmonarĥisto. En 1900, li fariĝis ĉefredaktoro de la nova partiĵurnalo Het Volk.

Poste de la Oktobra Revolucio de 1917 en Rusio kaj samtempe de la Novembra Revolucio de 1918 en Germanio, Troelstra opiniis, ke ankaŭ Nederlando pretis por socialisma socio. La 12-an de novembro 1918, li anoncis al sia tuta kunparlamentanaro ke socialismo alvenis kaj ke ili devis transdoni la ŝtaton al la socialistoj. La parlamento voĉdonis ke ne, kaj ankaŭ la plejparto de nederlandaj loĝantoj vere ne volis socialistan revolucion. Ĉi tiu malsukceso historiiĝis kiel la Eraro de Troelstra. Poste, Troelstra iom post iom retiriĝis de politiko.

Troelstra mortis je 70 jaroj. Lia funebron je la 16-an de majo 1930 vizitis inter 35 000 kaj 40 000 adorantoj.

 Verkoj 
 1881: Fryske Brilloftswille
 1881: Oan 'e Sédyk
 1881: Wiersizzer fan âlde Foekje fan Heech
 1881: It jonge Fryslân
 1885: Fij, Lútsen!
 1886: Nei de Stoarm
 1886: Nij Frysk Lieteboek
 1909: Rispinge
 1910: Fen Liet en Libben
 1927-1931: Gedenkschriften
 1. Wording;
 2. Groei;
 3. Branding;
 4. Storm (post la morto de Troelstra, redaktis Herman Bernard Wiardi Beckman).

 Vidu ankaŭ 
 Socialdemokrata Laborista Partio
 Het Volk (Nederlando)
 Ferdinand Domela Nieuwenhuis

 Eksteraj ligiloj 

 Biografieto de Troelstra en Biografisch Woordenboek van het Socialisme en de Arbeidersbeweging in Nederland (eldonis Internacia Instituto de Socia Historio).
 Biografieto de Troelstra en Biografisch Woordenboek van Nederland (eldonis Huygens ING).

Kategorio:Nederlandaj politikistoj
Kategorio:Nederlandaj socialistoj
Kategorio:Nederlandaj socialdemokratoj
Kategorio:Nederlandaj poetoj
Kategorio:Nederlandaj advokatoj